google/wiki40b huggingface dataset:
Johannes Olav Fallize

Bakgrunn

Fallize utførte sine prestestudier ved seminaret Germanicum i Roma 1866–1872, og ble presteviet i Laterankirken 8. april 1871. Hans første oppdrag var som viserektor ved seminaret i Luxembourg, og i 1876 ble han sogneprest i Pintsch. 
Han var politisk engasjert, og var redaktør for Luxemburger Sonntagsblatt fra 1874 og Luxemburger Volksblatt fra 1876. I 1881 ble han valgt inn i Luxembourgs riksdag, og flyttet til hovedstaden. Av hensyn til hans politiske embete ble han economus (ansvarlig for økonomi og logistikk) i bispedømmet Luxembourg i 1884. Året etter grunnla han St. Pauls trykkeri.

Apostolisk prefekt for Norge

6. februar 1887 utnevnte pave Leo XIII ham til apostolisk prefekt for Norge, og han ankom Oslo 18. mai samme år for å ta prefekturet i besittelse. 22. april 1891 ble han norsk statsborger.

Apostolisk vikar for Norge, biskop

Norge ble oppgradert til apostolisk vikariat 11. mars 1892, og Fallize ble dermed forfremmet til apostolisk vikar. Mens en prefekt normalt ikke er biskop, skal en vikar være det, og han ble derfor konsekrert som titulærbiskop av Elusa den 19. mars 1892. Konsekrasjonen ble foretatt i Roma på  Pontificium Collegium Germanicum et Hungaricum de Urbe av kardinal Paul Ludolf Melchers; medkonsekrerende var Victor-Jean-Joseph-Marie van den Branden de Reeth som var hjelpebiskop i Mechelen, og titularerkebiskop Tancredo Fausti.
18. mai 1912 ble han utnevnt til kommandør av St. Olavs Orden, og den 31. i samme måned ble han pavelig tronassistent og romersk greve. 
Den 21. juni 1922 fikk han innvilget avskjed på grunn av alder og sykdom. Han ble 9. oktober utnevnt til titulærerkebiskop av Khalkis, og bosatte seg i Bergen fram til april 1923, da han vendte hjem til Luxembourg. 
Han døde i St. Zita 23. oktober 1933, og ble begravet fra katedralen i Luxembourg.
Sinapisoma

Utbredelse

Arten er utbredt i det nordlige Sør-Amerika (Venezuela, Colombia, Fransk Guyana og Brasil).
Rettsvern

Rettsvern er et begrep som innen dynamisk tingsrett betegner at en ervervet rett til et formuesgode får vern overfor tredjemenn som gjør gjeldende konkurrerende rettigheter til eiendelen. Rettsvern vil hindre at tredjemenn kan ekstingvere retten, for eksempel slik at sykkelen A har solgt til B senere også selges til C, slik at han overtar eiendomsretten til fortrengsel for B. Også andre rettigheter enn eiendomsrett kan ekstingveres, for eksempel panterett eller en servitutt. Reglene om rettsvern vil variere alt etter hva slags formuesgode det er snakk om.

Fast eiendom

Fast eiendom får rettsvern ved tinglysing i grunnboka, jf. nærmere tinglysingsloven §§ 20 flg. I forhold til andre avtaleerververe vil rettigheter tinglyst samme dag bli likestilte, er det derimot et konkursbo eller en utleggstaker det er snakk om vil deres rett gå foran rettigheter som ikke er registrert senest dagen før, se nærmere i §§ 21 første ledd og 23.

Løsøre

Løsøre får som hovedregel rettsvern ved overlevering, det vil si at man må få eiendelen overført til sin besittelse. For enkelte særlige former for løsøre, først og fremst skip og luftfartøyer, gjelder det særskilte regler. Disse kan registreres i et realregister, og for dette gjelder i all hovedsak de samme regler som for tinglysing av fast eiendom. Det finnes også enkelte andre unntak fra overleveringskravet, blant annet salgspant, som får rettsvern gjennom avtalen mellom kreditor og debitor.(Dette gjelder ikke motorkjøretøyer). Driftsløsøre o.l. kan dessuten få rettsvern ved at rettighetene registreres på eierens blad i Løsøreregisteret.

Pengekrav

For pengekrav gjelder noe ulike regler basert på hva slags krav det er snakk om. Verdipapirer som kan registreres i Verdipapirsentralen, vil få rettsvern ved registreringen. Andre krav som er knyttet til verdipapir, f.eks. omsetningsgjeldsbrev, vil måtte overleveres på samme måte som løsøre. Enkle gjeldsbrev og andre enkle krav får rettsvern ved underretning til skyldneren etter kravet.
Aristide Guarneri

Landslaget

Han deltok i flere internasjonale turneringer for Italia. Han ble europamester i fotball i 1968.
All the Lovers

Informasjon

Minogue annonserte utgivelsen av sin singel, «All the Lovers», på sin offisielle hjemmeside den 20. april 2010. Singelen ble etterfulgt av hennes ellevte studioalbum Aphrodite i juli 2010. «All the Lovers» ble positivt mottatt av samtidens kritikere, som roste sangens dansbarhet og anså den som en klassisk Minogue-singel. Sangen ble en kommersiell suksess, særlig i Europa, og nådde Topp 10 i Belgia, Tyskland, Irland og Italia, og Topp 5 i Frankrike, Slovakia og Storbritannia.

Komposisjon

«All the Lovers» er en midtempo, electropop-sang med fremtredende synthesizere. Den har blitt sammenlignet med singlen «I Believe in You». Teksten er en invitasjon til dansegulvet, samtidig som et tidligere kjæresteforhold blir sammenlignet med forholdet til den nåværende kjæresten.

Musikkvideo

Videoen ble filmet i mai 2010 i Los Angeles i California, og viste Minogue på toppen av en haug mennesker kledd i hvitt undertøy, omgitt av forskjellige hvite flytende objekter. Minogue forklarte at videoen var et uttrykk for hennes syn på seksualitet og sensualitet. Den fikk positive omtaler.
Barlavspinner

Utseende

Barlavspinner ligner mye på de andre lavspinnerne i slekten Eilema.  Særlig et slitt eksemplar (avfløyet), kan ligne på artene Eilema palliatellum, blygrå lavspinner, sølvgrå lavspinner eller Eilema psaudocomplanum.  Det er bare sølvgrå lavspinner og blygrå lavspinner som med sikkerhet finnes i Norden.  For sikker artsbestemmelsen må artens genitalier undersøkes.
Framvingene hos hunnen er lyst skitten brunlig grågul. Den har et smalt gult parti i framkanten av vingen.  Dette smalner av og blir nesten usynlig før vingespissen.  Hos sølvgrå lavspinner er dette gule feltet, jevnt (like bredt) helt ut til vingespissen, mens blygrå lavspinner har mer blågrå vinger.  Bakvingene er ensfarget skittengul.  Hannen har lysere gule vinger. Bakkroppen er også gråaktig gul, men mer gul bakerst. Vingene holdes taklagt bakover kroppen i hvile. Vingespennet er mellom 25 og  34 millimeter.
Lavspinnere kan forveksles med flere andre småsommerfugler, kanskje særlig en vikler eller en liten måler.  Men de kan skilles fra disse på de to duftkjertlene hunnene har like ved eggleggingsåpningen, helt bakerst på bakkroppen. Lavspinnere har også et høreorgan (Tympanalorgan) på siden av brystet (metathorax). 
Larvene er tynt behåret med mørke grå hår. Hårene er arrangert i dusker på hvert ledd. Disse danner rekker av hårdusker bakover kroppen.  Larvens kropp har gulgrønne flekker på hvert ledd, og disse danner en  rygglinje på larvens ryggside.  På det 7. og 11. leddet er det en litt mer fyldig hårdusk.  Utvokst blir den ca. 2-3 centimeter lang.

Levevis

Barlavspinner finnes i løv- og barskog, eller i blandet skog.  Flygetiden er i juli og august og den er aktiv om natten.  
Hunnen legger egg rett på næringsplanten, eller i barksprekker, eggene legges i små grupper.
Larvene lever på ulike lav, på stammer og greiner på trær, eller på steiner.  De vokser seint og  overvintrer halvt utvokst, i et spinn på jordoverflaten.  Neste vår fortsetter den å vokse, og er utvokst i juni.   Eldre larver er vanligvis aktive om natten og gjemmer seg om dagen. 
Barlavspinner  tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning.  Mellom larvestadiet og det voksne stadiet er et puppestadium,  en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Puppestadiet tilbringes ofte i en barksprekk eller lignende. Kokongen er ofte delvis gjennomskinnelig spunnet og består også ofte av noe av larvens hårbekledning.  Puppen klekkes etter noen uker.

Utbredelse

Barlavspinner  er utbredt i Europa og Asia helt til Kina og Japan.  
I sørøstlige Norge langs kysten til Kristiansand.

Navnet

Det latinske navnet Eilema betyr omsluttet, spole, og slekten har trolig fått navnet fordi noen arter bretter eller «ruller» vingene rundt kroppen som en spole når den hviler.   Navnet depressum betyr nedtrykt, flat.   På svensk heter den Mattgul lavspinnare, på engelsk Buff Footman.
Xylotrechus antilope

Utseende

En middelsstor (7-14 mm), slank, svart og gul trebukk som er en grov etterligning av en veps. Den ligner mest på vepsebukk (Clytus arietis), men skiller seg fra denne på at beina er mørke og at de gule stripene er smalere. Antennene er mørke og litt under halvparten så lange som kroppen. Pronotum er stort og hvelvet, nærmest sirkelrundt sett ovenfra, matt svart med små, gule flekker på sidene foran og bak. Dekkvingene er mattsvarte med fire smale tverrbånd av gule hår, dessuten et par skrå flekker mellom det første og andre tverrbåndet. Det andre tverrbåndet er det lengste og forlenget framover i midten. Hos hunnen stikker det bakerste bakkroppsleddet ut bak dekkvingene. Lårene er svarte, leggene og føttene brunlige.

Levevis

Larvene utvikler seg i middels grove, nylig døde greiner av eik, både slike som ligger på bakken og slike som henger på treet. Larvene lever først under barken men gnager seg senere inn i veden. Utviklingen tar ett eller to år. De voksne billene, som har en viss vernelikhet med veps, finnes i juni-juli, av og til på blomster.

Utbredelse

Arten finnes over det meste av Europa, men mangler i mesteparten av Norden og i Storbritannia. Videre finnes den i Nord-Afrika og i Asia østover til Iran. I Norge finnes den bare i et smalt belte langs kysten av Sør- og Østlandet.
Enrico di Borgogna

Handling

Tiden er middelalderen og stedet er Burgund i dagens Frankrike. Kongen har blitt forrådt og myrdet av sin egen bror. Kongens livvakter, Pietro og Brunone, greier å rømme med Enrico, den førstefødte sønn av kongen og den rettmessige arvingen til tronen. Under Pietros flukt ble hans hustru drept før de greide å komme seg i trygghet. Brunone ble værende i festningen og ble den nye kongens livvakt.
Xuwen

Xuwen (kinesisk: 徐闻县; pinyin: Xúwén Xiàn, Chinese Postal Map Romanisation: Tsuimen eller Suwen) er et fylke i den kinesiske provinsen Guangdong. Det er underlagt byprefekturet Zhanjiang.
I 1999 hadde det en befolkning på 646 177 innbyggere.
Minnanspråket leizhouhua tales i området.

Samferdsel

Kinas riksvei 207, som begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke, rett sør for fylkessenteret Xuwen, som veien også kommer gjennom.
Fra Hai'an er det ferge- og passasjerskipforbindelse over Qiongzhoustredet til Hainan.
Zavolzjsk

Zavolzjsk (russisk: Заво́лжск) er en by i Ivanovo oblast i Russland. Den ligger på venstre bredd av elva Volga, rundt 90 km nordøst for Ivanovo. Innbyggertall: 13 455 (folketelling 2002), 16 530 (folketelling 1989).
Porsgrunn Internasjonale Teaterfestival

Porsgrunn Internasjonale Tetaterfestival (PIT) er en av Norges ledende teaterfestivaler, og arrangeres hvert år i juni av Grenland Friteater.
I 1995 arrangerte Grenland Friteater for første gang teaterfestivalen En Sommernattsdrøm, som senere skiftet navn til Porsgrunn Internasjonale Teaterfestival. Festivalen har hele tiden økt i omfang, og er den største årlige kulturbegivenheten i Porsgrunn.
Festivalsjef Trond Hannemyr har helt siden startet satset på et bredt program, med alt fra eksperimentell scenekunst, nysirkus og store uteforestillinger har en naturlig plass. Programmet preges av nyskapning med kommuniserende uttrykk. Etter hvert har også festivalgata, med gjøglere og gateopptredener av ulik art blitt et viktig varemerke for festivalen.
Opp gjennom årene har en rekke internasjonalt velkjente teatergrupper gjestet festivalen. Teatr Gardzienice (pl), Cirkus Cirkör (s), Cirque Barock (f), Biuro Podrozy (pl), Teatr Piesn Kozla (pl), Odin Teatret (dk), Les Arts Sauts (f), Transe Express (f),Circus Ronaldo (be) og Yuyachkani (pe) for å nevne noen.
Hvert år produserer også Grenland Friteater en egen stor utendørsforestilling til festivalen; Smuglere (1995 – 1998), Den Inbilt syke (1999), Harde Tak (2000 – 2002), Peer Gynt (2003), Kurt Koker Hodet (2006 – 2007), Flukten (2008 – 2009)
Festivalen åpner med brusteinsball på Rådhusplassen i Porsgrunn hvert år.
I tillegg har festivalen også et faglig program med workshops, foredrag, seminarer etc.
Økonomisk baserer Porsgrunn Internasjonale Teaterfestival seg på sponsorer, offentlig støtte og egeninntekt i form av billettsalg.
Morten Lund (musiker)

Biografi

Lund ble født inn i en musikalsk familie i Viborg, Danmark, i 1972. Han hadde en far som spilte trommer, trompet og gitar, og var aktiv byens jazzscener, og en mor som spilte fløyte. Da han var 6 år, begynte han å spille trommer. Han fikk sin første betalte spillejobb da han var 15 år. I 1993 ble han tatt inn på Det Jyske Musikkonservatorium og bare et år senere han begynte å spille i den internasjonalt anerkjente Klüvers Big Band. mens han fortsatt var student. Han spilte inn sitt første albummed dette bandet.
Etter å ha fullført utdanningen i 1997 flyttet han til København og ble snart med i flere prosjekter, på innspillinger og gå på turneer. Medstudenten Jesper Bodilsen har vært en nær samarbeidspartner i mange prosjekter. I 2002 var Lund og Bodilsen blant musikerne sammen med den virtuos den italienske pianisten Stefano Bollani, som ble tatt med i Jazzpar Sextet som Enrico Rava dannet. Fordi kjemien var god mellom dem, dannet de en trio året etter. Deres første album, Mi ritorni i mente, ble utgitt samme år til strålende kritikker, og ble en av de ti mest solgte albumene i Italia det året.
Etter turneer i Italia og Skandinavia var det klart at samarbeidet skulle bli mer varig. De spilte på jazzklubber og festivaler rundt om i verden. Deres debut i New York City var på den legendariske Birdland Club. I 2006 slapp trioen sitt andre album, Gleda, som er basert på Skandinaviske sanger.
Kjesäter

Kjesäter (eldre benevnelse Kesäter, svensk navn Kesätter) er ett slott i Vingåkers kommune, Södermanland. Slottet ble oppført i årene 1865–1870, tegnet av J.F. Åbom. Under andre verdenskrig ble Kjesäter tatt i bruk som mottak for flyktninger fra det tyskokkuperte Norge, og rundt 50 000 flyktninger passerte gjennom leiren.

Historikk

Kjesäter kan spores tilbake til 1300-tallet. I middelalderen tilhørte Kjesäter en periode Julita kloster. Godset ble mot slutten av 1800-tallet eid av Carl Trolle-Bonde, som også ble født der i 1843. 
Under andre verdenskrig ble Kjesäter benyttet som en innslusningsport for om lag 50 000 flyktninger fra Norge og også av de såkalte polititroppene.
I 1960 solge Vingåkers kommune Kjesäter slott til Sveriges scoutförbund (speiderbevegelsen) for 1 krone for etableringen av Kjesäters folkhögskola. I 1983 ble et vandrerhjem med totalt 30 senger innviet, som ble knyttet til Svenska Turistföreningen.
Som følge av økonomiske vanskeligheter ble Kjesäters folkhögskola lagt ned i 2011. I dag driver speiderne (Scouterna) folkehøyskolevirksomhet på flere steder under navnet Scouternas folkhögskola. 
Kjesäters gods med om lag 1000 hektar jord og skog eies av den friherreslekten Hamilton af Hageby, som har hovedsete på Boo slott i Närke.
Manu Ginóbili

Landslaget

Ginóbili regnes som en viktig spiller på Argentinas herrelandslag i basketball. Under VM i basketball 2002 i Indianapolis slo Argentina det stjernespekkede laget til USA, og Argentina endte på andreplass i mesterskapet.
Under OL 2004 i Athen gjentok Argentina det gode mønsteret ved å slå ut USA i semifinalen. 28. august 2004 vant Argentina finalen mot Italia, og Ginóbili ble valgt til OL-turneringens beste spiller. Denne dagen ble Argentinas beste OL-dag noensinne, samme dag vant Argentinas fotballandslag også OL-gull. Dette var landets første olympiske gullmedaljer siden OL 1952 i Helsingfors.
Verdensmesterskapet i terrengsykling

VM i terrengsykling og trial er verdensmesterskap i terrengsykkel-events som rundbane, utfor, four-cross, biketrial og andre relaterte øvelser. VM blir organisert av Det internasjonale sykkelforbundet (UCI). Vinnerne får medaljer i edelt metall og retten til å bære regnbuetrøya i fremtidige ritt i samme disiplin frem til den nye mester kåres.
Første VM ble arrangert i Durango i (USA) i 1990, i øvelsene rundbane og utfor. Trialsykling ble innført i 1992. Parallellslalåm ble lansert i 2000, men erstattet med four-cross i 2002. Et lag-etapperitt ble innført i 1999 men dette slo ikke an. Maraton (sykkel) ble tilført på planen i 2003 mesterskapet i Lugano, og et separat VM i terrengsyklingsmaraton ble arrangert fra 2004.
Kristusstatuen (Rio de Janeiro)

Kristus Frelseren, eller Cristo Redentor på portugisisk, er en av flere store Jesus-statuer, denne er plassert på fjelltoppen Corcovado i Rio de Janeiro i Brasil. Statuen ble reist i 1931 og er 39,6 meter høy medregnet sokkelen.

Statuen

Figuren står på toppen av det 711 meter høye Corcovado, i nasjonalparken Tijuca, og kan ses fra vidt omkring. En egen jernbane, fører besøkende opp dit.
Kristusstatuen er Rios mest kjente byggverk. I en verdensomspennende avstemning som ble avsluttet 6. juli 2007 ble stedet valgt til å være et av de moderne underverkene.
Byggematerialet er armert betong, belagt med kleberstein. Den 30,7 meter høye statuen står på en 9,6 meter høy sokkel og veier totalt 1145 tonn. Hodet er 3,54 meter høyt og veier 35,65 tonn. Hver hånd veier ni tonn. Avstanden mellom fingerspissene er 30 meter.  
Kristusstatuen er vendt mot byen.

Historie

Idéen om en statue eller et monument på toppen av Corcovado ble diskutert fra 1850-tallet etter forslag fra presten Pedro Maria Boss. Da kirke og stat skilte lag i Brasil i 1889 ble tanken lagt vekk, inntil erkebispestolen i Rio foreslo en Kristusstatue i 1921. 
Statuen ble tegnet av den franske, polskfødte skulptøren Paul Landowski. Ingeniøren Heitor da Silva Costa ledet byggingen. Den 12. oktober 1931 ble statuen innviet. 
I oktober 2006, på statuens 75-årsdag, innviet kardinal Eusébio Oscar Scheid, erkebiskop av Rio, et kapell under statuen, viet til Brasils nasjonalhelgen Nossa Senhora Aparecida. Kapellet er åpent for dåp og vielse for katolikker.
Dongxiang (Fuzhou)

Dongxiang (kinesisk: 东乡县; pinyin: Dōngxiāng Xiàn) er et fylke i provinsen Jiangxi i Folkerepublikken Kina. Det ligger i byprefekturet Fuzhou.
Befolkningen var på 408 685 innbyggere i 1999.

Samferdsel

Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Capitalism: A Love Story

Handling

Filmen tar for seg flere kritikkverdige forhold i det amerikanske samfunnet. Blant annet Wall Streets «kasinomentalitet», fengsler som tar imot fanger kun for profitt, banken Goldman Sachs' innflytelse på Washington, D.C., den lave lønnen til amerikanske piloter, de grådige, store konsernenes sterkt uheldige effekt på den jevne amerikaners liv og den enorme mengden tvangsauksjoner av boliger. Filmen undersøker også hvorvidt kapitalisme er en synd og hvordan Jesus hadde vært som kapitalist.
Gracilocala

Utseende

En middelsstor (typeeksemplaret 13,5 millimeter), avlangt-oval, blålig metallglinsende praktbille.

Utbredelse

Slekten lever på Madagaskar.
Charles de Freycinet

Bakgrunn

Charles de Freycinet var nevø til den forskningsreisende Louis de Freycinet og studerte ingeniørvitenskap ved École polytechnique. Hamn avsluttet studiet som ingeniør. 
Freycinet var først gruveingeniør og var så fire år sjef for det sørlige franske jernbanenett (Compagnie de chemins de fer du Midi) og innehadde flere administrative oppdrag.

Politiker

Da den tredje franske republikk ble innrettet i 1870 ble han av Léon Gambetta utnevnt til krigskommissær og fikk i oppdrag å organisere forsvarsvesenets sentraladministrasjon og gjorde i dette henseende en verdifull innsats. I årene 1867-1920 var Freycinet senator, og kom til å spille en særdeles fremtredende rolle i parlamentet. 
Som minister for offentlige arbeider 1877–79 utarbeidet han en omfattende plan, «Freycinets plan», for jernbanebygging, utvidelse av havnene og sammenknytting av de innenlandske vannveier (kanaler og elver). Det ble opptatt et lån på én milliard francs og så ble planen iverksatt.

Statsminister, minister

I 1879 klarte han å drive igjennom at senatet godtok at parlamentet ble flyttet tilbake til Paris. Freycinet var fire ganger statsminister, 1879–80, 1882, 1886 og 1890–92, og innehadde i disse perioder oftest også utenriksministerposten. 
I de Freycinets regjeringstid ble det vedtatt ny lovgivning for kongregasjoner. Utenrikspolitisk tok Freycinet avstand fra å intervenere i Egypt og bidro til avsluttelsen av alliansen med Russland. Som forsvarsminister 1888-93 og 1898-99 drev han gjennom lovstiftningen av treårig verneplikt og utarbeidet en ny militær organisasjonsplan. 
Under første verdenskrig var han 1915–16 minister uten portefølje. 
de Freycinet ble i 1890 innvalgt i Det franske akademi. Foruten en del vitenskapelige arbeider utgav Freycinet La guerre en province pendant le siège de Paris 1870-71 (1871) og Mes souvernirs (2 bind, 1848-93).
Pans labyrint

Mottagelse

Filmen vant Oscar i tre kategorier, og var nominert til beste fremmedspråklige film. Den vant tre BAFTA-priser, blant annet for beste film (ikke engelskspråklig), to Saturn Awards (blant annet for beste film) samt to priser ved Fantasporto.
Sporting Arms and Ammunition Manufacturers' Institute

Sporting Arms and Ammunition Manufacturers' Institute, forkortet SAAMI, uttalt sammy, er en standardiseringsorganisasjon som består av en sammenslutning av amerikanske våpen- og ammunisjons-produsenter. SAAMI utformer ulike industristandarder til bransjen når det gjelder for eksempel brannsikkerhet, ammunisjon- og kammer-spesifikasjoner og grenser for hvilket trykk ulike type kamre skal tåle.
I USA er skytevåpen og ammunisjon unntatt fra overvåkning av det amerikanske forbrukerrådet (Consumer Product Safety Commission) og annen statlig kontroll, og i tillegg må forbrukere i USA være oppmerksomme på at det kun er produsenter som er medlemmer av SAAMI som er bundet av instituttets retningslinjer.

Konkurrerende industristandarder

Commission internationale permanente pour l'épreuve des armes à feu portatives (CIP) er en tilsvarende sammenslutning i Europa, og sammen er SAAMI og CIP de to viktigste standardiserings-organisasjonene for skytevåpen i hele verden. Til tross for mye samarbeid mellom de to organisasjonene har det dukket opp noen motstridende standarder som gjør at noen amerikanske og europeiske standarder er forskjellige når det gjelder patron- og kammer-dimensjoner og maksimalt tillatt trykk.
Bestemmelsene til SAAMI er kun selvpålagte for produsentene uten muligheter for sanksjoner, i motsetning til CIP hvor bestemmelsene er påbudt ved lov i medlemslandene.